Bétera es prepara per a celebrar la Setmana Cultural de la Dona
25 de febrer de 2022

Del 7 al 13 de març l'Ajuntament de Bétera, a través de la regidoria de Dona i Igualtat, ha organitzat una setmana d'activitats culturals al costat de les Associacions de Dones de Bétera per a commemorar el Dia de la Dona el pròxim 8 de Març.

“L'objectiu és celebrar una setmana que pose de manifest la importància i rellevància que tenim les dones en la nostra societat. Volem celebrar aquesta setmana amb propostes que conviden a la nostra ciutadania a la trobada, a la reflexió i al debat per a construir una societat beterana més igualitària on el paper de la dona quede palesa”, ha assenyalat l'Alcaldessa de Bétera, Elia Verdevío.

La programació cultural pel Dia de la Dona començarà dilluns que ve dia 7 amb la popular Caminata per la Igualtat que a partir de les 10:00h recorrerà els carrers de Bétera per a alçar la veu a favor d'una igualtat real entre homes i dones. Per a participar en la marxa és necessari inscriure's prèviament en l'edifici de Casa Nebot. A més en finalitzar els participants que així ho desitgen podran gaudir d'un esmorzar, amb aportació d'un euro, que han de reservar mitjançant tiquet en el Saló Azhor, c/ Ramón y Cajal 21, el dijous 3 de març en horari de 11:00h a 14.00 i de 17:00h a 20:00h.

El dilluns 7 a la vesprada, s'inaugurarà a les 17:00h l'exposició “Construïm Igualtat” en l'antic Ajuntament, c/Major 12. Una exposició gratuïta que estarà oberta al públic del 7 a l'11 de març en horari de 18:00h a 20:00h.

Així també, aqueix mateix dilluns, en el Ple ordinari del mes de març, es donarà lectura a un manifest institucional en suport a la dona i on es reivindicarà, una vegada més, la igualtat entre homes i dones.

El dimarts 8, Dia de la Dona, es realitzarà una campanya de conscienciació ciutadana a peu de carrer que comptarà amb la presència de l'Alcaldessa de Bétera, Elia Verdevío, i de la regidor de Dona i Igualtat, María Segura, així com de totes les quatre associacions de dones del municipi que es realitzarà en el mercat.

El dijous dia 10 tindrà lloc l'espectacle “Dona, vida i riure” a les 19:00h en el Saló Azhor, una activitat que serà el preludi al tradicional sopar de dones que se celebrarà en el mateix saló a les 20:00h i per a la qual assistir requereix l'adquisició del tiquet per valor de 3€ que es posarà a la venda el dijous 3 de març en el Saló Azhor, c/ Ramón y Cajal 21, en horari de 11:00h a 14.00 i de 17:00h a 20:00h.

Amb el títol “Dones valencianes a través del temps: una mirada diferent de la València històrica” el divendres 11 s'ha organitzat una visita cultural que compta amb dues eixides. Una al matí a les 09:30h i una altra a la vesprada a les 17:30h que eixiran, ambdues, des del punt de trobada situada en l'Albereda Escultor Ramón Inglés escaira amb c/Trinquet. Per a aquesta visita cultural és necessari inscriure's prèviament a Casa Nebot.

El tancament de tots els actes es durà a terme el diumenge dia 13 a les 18:00h a la Casa de la Cultura amb l'obra ”FEAS” que pretén celebrar les feminitats dissidents.

Activitats amb les quals el Consistori vol expressar el seu compromís en la lluita per la igualtat real entre homes i dones a Bétera. “Es tracta de diverses activitats dirigides a tots els veïns i veïnes que es prolongaran durant la setmana del 7 al 13 de març. Una programació que posa de manifest la nostra voluntat per construir un futur on no hi haja diferències per discriminacions sexistes”, ha indicat la regidora de Dona i Igualtat, María Segura.

Activitats de les Associacions de Dones

A més a aquestes activitats se sumen les organitzades per les Associacions de Dones de Bétera amb les quals, tal com indica la regidora de Dona i Igualtat, “treballem colze a colze al llarg de l'any amb l'única fi d'empoderar a les dones beteranes”.

D'aquesta manera, l'associació Dones Progressistes de Bétera ha organitzat per a divendres que ve 4 de març a les 19:00h a la Casa de la Cultura el concert teatralitzat “La Composició també és cosa de dones”.

El dimecres 9 a les 10:00h, l'associació de Mestresses de Casa i Consumidors Tyrius, ha preparat una excursió cultural per València en la qual els participants gaudiran del Museu Benlliure, una Mascletà, un menjar en El Palmar i una visita a l'Exposició del Ninot. Els tiquets per a assistir estaran disponibles en la seua seu de la Barraca els dimarts i els dijous de 17:00h a 19:30h.

El dissabte 12 serà el torn de l'associació Pro Casa de la Dona, els qui han organitzat un concurs de dibuix amb el lema “Igualtat laboral = Justícia” amb els centres educatius del municipi per a premiar el millor dibuix que serà reproduït en els voltants del Poliesportiu Municipal i estarà a la vista de tots els beterans i beteranes.

Més iniciatives entorn de la Dona

Al seu torn, durant la Setmana Cultural de la Dona, l'àrea de Dona i Igualtat, ha preparat una campanya ciutadana en els edificis municipals que comptarà amb el repartiment de centenars de polseres entre els treballadors del Consistori amb l'eslògan “És temps d’Igualtat”.

Així mateix la imatge de la campanya d'enguany serà present en tots els edificis municipals, tant en forma de lona com de paper. Un cartell que ha sigut elaborat per l'alumnat del Taller d'Ocupació Bétera IV de disseny de productes gràfics i que ha sigut creat atenent la importància de les dones en el dia a dia del municipi. Un disseny que recull el color violeta, símbol indiscutible del Dia de la Dona, i un estampat made in Bétera amb les vistes del Castell, senyal d'identitat del municipi.